JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Iisraelis vahetus aasta
Kas Vatikan teadis holokausti kohta?
Valmib uus kaubanduskoridor
Iisraelis vahetus nädala eest heebrea kalendri järgne aasta
ja algas 5784. aasta pärast maailma loomist.
Uue aasta meeleparandusaeg tipneb Yom Kippuri, Suure Lunastuspäevaga,
mis on judaismi olulisim tähtpäev ja langeb tänavu 25. septembrile.
Radikaalsete islamirühmituste Hamasi ja Palestiina Islamidžihaadi
tihenevatest ähvardustest hoolimata külastas möödunud aastal
judaismi ülimat pühapaika, Templimäge ligi 50 000 juuti.
Ka Jeruusalemma Politsei hoiatas külastajaid
võimalike vägivaldsuste eest.
Hamasi ametlik koduleht Haroun Nasser al-Din hoiatas,
et Iisrael kavatseb juutide pühi ära kasutada ja rünnata al-Aqsa mošeed.
See väidetav Iisraeli plaan olevat osa Iisraeli valitsuse juhitud ususõjast
Palestiina pühapaikade suhtes, väitis al-Din,
ja õhutas samas kõiki palestiinlasi vastupanuks mobiliseeruma.
Need väidetavad ähvardused al-Aqsa mošee suhtes,
mida moslemid peavad islami tähtsuselt kolmandaks pühapaigaks,
on olnud juba aastakümneid
islamistide propagandamasinate peateemaks ja terrorismile õhutajaks.
Vahetult enne pühade algust ja pidevalt tihenevate terroriohtude tõttu
saatis Jeruusalemma valitsus relvastatud turvamehed
kõigisse Jeruusalemma sünagoogidesse
turvama kohale saabunud juudi usklike palvuseid.
See on esimene kord riigi ajaloos,
kus relvastatud turvamees saadeti kohale vaid selleks,
et inimesed saaksid rahulikult oma usutalitusi harrastada.
Iisraeli meediaväljaannete järgi
on Jeruusalemmas aasta algusest tehtud paarkümmend rünnakut
ja üle 30 erineva intsidendi on õnnestunud ära hoida.
Erinevalt juudi palvekodadest Euroopas või USAs,
pole Iisraeli sünagoogides relvastatud turvamehi olnud,
mis muudab selle otsuse äärmiselt märkimisväärseks.
Tuhandeid politseinikke saadetakse ka rahvarohketesse paikadesse
ja teistesse pühapaikadesse linna eri paigus.
Erilise tähenduse annab neile meetmetele just praegu see,
et neil judaismi suurimatel pühadel
pole moslemeil ühtki oma usuga seotud sündmust.
Nende vaenutegevus on seega seotud üksnes katsetega
mitte lasta juutidel oma usku harrastada.
Iisraeli rahvaarv oli enne uut juudi aastat peaaegu 10 miljonit.
Statistikaameti andmeil elab riigis 7,2 miljonit juuti,
ca 2,1 miljonit araablast
ja ülejäänud vaid 550 000 on teiste etniliste taustadega.
Statistikaameti hinnangul oodatakse,
et riigi rahvaarv kasvab järgmise 25 aastaga isegi 15 miljonini.
Riigi rahvaarv suurenes mullu ca 200 000 inimese võrra,
kellest immigrante oli u 70 000.
Need arvud ei sisalda muidugi palestiinlaste alu,
Gazat, Juudat ja Samaariat,
sest üksnes neil aladel elab hetkel kokku üle viie miljoni inimese.
Vähemalt kuus palestiinlast hukkus
Gaza piiril toimunud hävitavas plahvatuses
eelmise nädala märulite ajal.
Armee teatel oli tegu palestiinlaste isetehtud lõhkekehaga,
mis oli mõeldud Iisraeli sõduritele piiritara lähedal,
kuid see plahvatas enneaegselt. Iisraeli armee esindaja ütles,
et sajad märatsejad osalesid toona vägivaldses meeleavalduses,
kus osa neist loopis turvatara pihta lõhkekehi ja granaate.
Iisraeli väed vastasid mässuohjevahenditega.
Hamasi juhitud ministeeriumi teatel
sai kolmapäevases märulis lisaks kuuele hukkunule
ka kümneid palestiinlasi vigastada, osa neist tõsiselt.
Mõned neist said haavata plahvatuse tulemusel,
teised aga Iisraeli Kaitsejõudude (IDF) kasutatud mässuohjevahendite tõttu.
Viimatised märulid on märk Hamasi ja teiste Gaza sektori terrorirühmituste
võimalikust naasmisest regulaarsete massimeeleavalduste juurde piiril,
samas kui Hamas püüab juhtida maailma tähelepanu
vaesunud rannikuenklaavi halvenevatele elutingimustele.
Märulid algasid pärast seda,
kui Katar, kes on olnud üks Hamasi valitsuse suuremaid toetajaid,
kärpis oluliselt oma igakuiseid makseid.
Veidi teise teema juurde. Aastakümneid,
alates 2. Maailmasõjast, on Vatikan peaaegu süstemaatiliselt eitanud
mingeid teadmisi natside korraldatud juutide massimõrva, holokausti kohta.
Selle kohta on nüüd ilmnenud uut infot,
sest toonane, 14. detsembri 1942. a kuupäevaga kiri näitab,
et paavst Pius XII teadis surmalaagreist,
kus mõrvati juute, mustlasi ja poolakaid.
See äsja leitud kirjavahetus toimus ühe saksa jesuiidi
ja paavsti sekretäri vahel ja avaldati
Itaalia News Correiere Della Sera artikli teatel eelmine nädal.
Kiri kinnitas, et paavst Piusele räägiti 6000 juudist ja poolakast,
kes Poolas igal holokaustipäeval gaasiga tapeti.
Kirjas rõhutati Poolas Belzeci kontsentratsioonilaagris
toimunud sõjakuritegusid, eriti krematooriumides.
See tähendab uudistetoimetuse Associated Press Newsi teatel,
et Püha Tooli väide selle kohta,
et see ei saanud kontrollida ametlikke raporteid julmuste kohta,
mida oleks võinud hukka mõista, on vale.
Mainitud Corriere'i artiklis viidati eriliselt
mainitud paavst Piuse poolt tolle aasta detsembris peetud kõnele.
Seal olevat paavst selgelt tõdenud,
et sajad tuhanded inimesed, kes ilma süüd omamata,
vahel vaid rahvuse või päritoluga seotud põhjustel,
on määratud surema või vähe-haaval degenereeruma.
Artiklis tõdetakse siiski, et paavst ei maininud otseselt juute või natse
ega täpsustanud eraldi mainitud julmusi.
Kirja transkriptsiooni näeb Vatikani apostelliku arhiivi teadlase
ja arhivaari Giovanni Coco septembris avaldatavas raamatus,
mis räägib paavst Piusest.
Samal ajal kui palestiinlased ja rahvusvaheline meedia
püüavad väita maailmale, et Iisraeli riigi territooriumil
pole kunagi olnud mingit judaismile ja selle kultuurile viitavat materjali,
avastavad arheoloogid taas ja taas hämmastavaid leide,
mis tõestavad vastupidist.
Uudistetoimetus Fox Newsi teatel
paljastas uus kaevandusprojekt Jeruusalemmas trepiastmed,
mida pole nähtud üle 2000 aasta,
kohas, kus Uus Testament räägib Johannese evangeeliumi 7. peatükis,
kuidas Jeesus tervendas Siiloa tiigis pimeda mehe.
Iisraeli ametnikud teatasid aasta alguses, et Siiloa tiik,
kristlaste ja juutide austatud piibellik paik,
avatakse avalikkusele lähitulevikus esmakordselt pärast piiblisündmusi.
Arheoloogid on kaevanud välja juba kaheksa tiigile viivat trepiastet,
mis on säilinud väga heas seisus.
Arheoloogid ootavad siiski veel suuremat uudispommi,
nimelt lepingulaeka leidmist. Iisraeli Templiinstituut on avalikult möönnud,
et teab täpselt, kus see asub,
ja kui laeka leidmine lõpuks välja kuulutatakse,
muutub kõik nii Iisraelis ja ehk ka laiemalt Lähis-Idas.
Üks viimaste nädalate suurimatest uudistest on kahtlemata
Iisraeli, India, Saudi-Araabia ja USA plaan kaubanduskoridori loomisest,
mis ühendaks mainitud riigid Euroopa Liiduga.
Tegu on väga ambitsioonika raudtee- ja laevakoridoriga,
mis ühendab India ja Araabia poolsaare Lähis-Ida ja Euroopaga.
Peaminister Benjamin Netanyahu rääkis,
et see on eelkõige võimas, riigi ajaloo suurim koostööprojekt.
Tema sõnul on Iisrael selle majanduskoridori keskus
ja keskne ristmik, ning riigi raudteed ja sadamad
avavad uue värava Indiast Lähis-Ida kaudu Euroopasse ja tagasi.
Netanyahu riikliku julgeoleku nõunik Tzachi Hanegbi nimetas plaani
märkimisväärseimaks tõendiks selle kohta,
et Saudi-Iisraeli suhete normaliseerimine edeneb,
algul võimatuna näivast ideest realistlikuks võimaluseks,
millel on konkreetsed eesmärgid.
Piirkonna eksperdid rõhutasid,
et projekt on USA ja Hiina kasvava konkurentsi otsene tulemus.
See on osa president Bideni pürgimustest
tuua mainitud riigid USA leeri, ütles Efraim Inbar,
Jeruusalemma Strateegia- ja Julgeolekuinstituudi juht.
See on märkimisväärne, kuid mitte põhjustel,
mida iisraellased võivad arvata, ütles omakorda Yoel Guzansky,
Iisraeli Riikliku Julgeolekuinstituudi vanemteadlane.
Suurem pilt näitab sedagi, et USA teatab naasmisest India ookeanile
ja Lähis-Itta, või pigem, et ta pole sealt kunagi lahkunudki.
"See on suur mäng. Midagi toimus märtsis,
kui hiinlased vahendasid Saudi-Iraani kokkuleppe.
Valges Majas toimus pärast seda mingi ärkamine," rääkis Guzansky.
Sellest peale on püütud kõrvaldada erinevaid algatusi ja programme
Iisraeli ja Saudi-Araabia vahelise normaliseerimise teelt.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee